|  |  |
| --- | --- |
| **Grŵp:-** Blwyddyn 10 | **Amser:-** 8 Gorffennaf 2015 |
| **Cwestiwn allweddol –** Sut roedd Prydain yn newid yn ystod yr 1930au?  **Amcanion y Wers:-**  Rhagfynegi dysgu  Categoreiddio newidiadau  Egluro newidiadau | |
| **Cysylltiad â dysgu blaenorol:-**  Mae'r grŵp eisoes wedi astudio'r digwyddiadau byd-eang a arweiniodd at y Dirwasgiad yn yr 1930au. | **Adnoddau:-**  Cyflwyniad PowerPoint a thaflenni |
| **Gweithgareddau Dysgu:-**   1. Trafodaeth ar y cyd   Bydd y grŵp yn cwblhau tabl yn amlinellu eu gwybodaeth flaenorol. Bydd hyn yn eu galluogi i ddeall gofynion yr uned ac i amlygu'r materion allweddol y maent yn dymuno eu harchwilio.   1. Yna bydd y grŵp yn dechrau llunio cyfres o gwestiynau y gallent eu dilyn. Cefnogir hyn gan y Matrics Cwestiynau a fydd yn darparu strwythur i'r grŵp er mwyn llunio cwestiynau. 2. Bydd y grŵp wedyn yn gwerthuso pa mor heriol yw'r cwestiynau dan sylw. Yn ddelfrydol, dylai'r disgyblion arddangos dealltwriaeth o'r dysgu sydd i ddilyn. 3. Yna bydd y grŵp yn defnyddio'r taflenni er mwyn strwythuro ateb. Cynigir arweiniad, ond bydd y grŵp yn chwilio am themâu a chysylltiadau yn annibynnol er mwyn llunio trosolwg o'r cyfnod. Mae hyn yn debyg i'r cwestiynau traethawd a geir mewn arholiadau TGAU. | |
| **Gwahaniaethu:-**  Bydd taflenni arweiniad yn cefnogi llythrennedd.  Defnyddiwyd y Matrics Cwestiynau fel strwythur.  Defnyddir grwpio disgyblion er mwyn cefnogi'r gwaith.  Cynigir cefnogaeth gan yr athro/athrawes drwy gydol y wers. | |
| **Cyfleoedd i ddatblygu metawybyddiaeth:-**  Bydd y grwpiau yn cael cyfle i ragfynegi'r tasgau sydd ynghlwm wrth y dysgu.  Bydd y grŵp hefyd yn gwerthuso'r her sy'n eu hwynebu yn y tasgau.  Bydd trafodaeth yn nodwedd allweddol; dylai'r grŵp drafod y dysgu mewn modd gweithgar.  Bydd y sgiliau a ddefnyddir gan y disgyblion yn cael eu hamlygu drwy gydol y gwaith.  Bydd y grŵp yn gwerthuso'r llwyddiannau a'r meysydd lle gellir gwella gan ddefnyddio Pethau Da *(WWW)* ac Awgrymiadau *(EBI)*.  I gloi, byddant yn amlygu'r sgiliau a ddefnyddiwyd yn ystod y wers, gan ddangos bod modd eu trosglwyddo i wersi eraill. | |